मुंबई आणि पुण्यात कोरोनाचा कहर सुरु असताना राज्याची उपराजधानी नागपुरातील स्थिती नियंत्रणात आहे. आता ही स्थिती नियंत्रित ठेवण्याच्या श्रेय कोणाला हा वादाचा मुख्य विषय आहे. 

नागपुरात आतापर्यंत 597 कोरोनाचे रुग्ण आढळले. त्यापैकी 394 रुग्ण बरे झाले तर 11 रुग्णांचा मृत्यू झाला आहे. 

महाराष्ट्राची उपराजधानी असलेल्या नागपूरची लोकसंख्या 30 लाखांच्या घरात आहे. असे असून देखील कोरोनाचा प्रसार थांबवण्यात महापालिका प्रशासनाला चांगले यश आले आहे. आता ही परिस्थिती असताना हे यश नेमके प्रशासनाचे की राजकीय नेत्यांचे  यातूनच राजकारण सुरू झालं आणि त्यातून वाद निर्माण होऊन आरोप प्रत्यारोपाच्या फैरीही सुरू झाल्या. 

तुकाराम मुंढेंचा पॅटर्न काय?

नागपुरात 11 मार्च 2020 रोजी परदेशातून आलेल्या एका व्यक्तीला कोव्हिड 19 ची लागण झाल्याचं पुढे आलं. पुढे 25 मार्चपर्यंत सहा रुग्ण नागपुरात आढळले. पण संशयित व्यक्तींना घरीच क्वारंटाईन होण्यास सांगण्यात येत असे. मात्र, हातावर होम क्वारंटाईनचा शिक्का मारल्यानंतरही अनेक संशयित बाहेर फिरत असत. 

कोरोनाचा उद्रेक होण्यासाठी हे कारणीभूत ठरलं असतं. त्यामुळे प्रत्येक संशयिताला संस्थात्मक क्वारंटाईन राहावे लागेल, असा आदेश काढला गेला. या आदेशासोबतच नागपुरातील आमदार निवास, पोलिसांसाठी बांधलेल्या वसाहती, राज्य सरकारचे वनामती, सिंबायोसिस कॉलेज यासह अनेक संस्था क्वारंटाईन सेंटर म्हणून घोषित केलं.

तुकाराम मुंढे यांनी बीबीसी मराठीला दिलेल्या माहितीनुसार, नागपुरात आतापर्यंत फक्त तीन ते चारच कोरोनाच्या रुग्णांना व्हेंटिलेटर लावून उपचार करावे लागले. केंद्र सरकारच्या एम्सने नेमलेल्या समितीनेच हा अहवाल दिल्याचं ते सांगतात. 

"मी माझ्या नावाने कुठलाही पॅटर्न राबवलेला नाही. केंद्र सरकारच्या ICMR आणि राज्य सरकारच्या आदेशानेच मी काम करत आहे. डिटेक्शन, आयसोलेशन, ट्रीटमेंट आणि ट्रँकिंग असा पॅटर्न आहे," असं तुकाराम मुंढे सांगतात.

संस्थात्मक विलगीकरण (इंस्टिट्युशनल क्वारंटाईन) ठेऊन थांबलो नाही तर शहरात हायपरटेंशन डायबिटीज असलेले हृदयविकाराचे किती रुग्ण आहेत, याची माहिती काढली. नियमित पाठपुरावा केला आणि कोणती लक्षणं आढळतायेत का, हे तपासलं. 

नागपुरात 2250 टीबी रुग्ण आहेत, त्यांच्या घरी गेलो आणि त्यांना तपासलं. लोकांना ताप आहे का, हे आशा वर्कर्सच्या माध्यमातून तपासल्याचंही ते सांगतात. 

राजकारण्यांना राग का... \n\nवरील लेखासाठी मला एक चांगले शीर्षक द्या.
नागपूर कोरोनाः तुकाराम मुंढे यांच्यामुळे कोरोनाचा प्रसार थांबला का?